ಅಪ್ಪ!
ಪ್ರತಿ ಪಂದ್ಯವನ್ನು ಹೇಗೆ ಗೆಲ್ಲಬಹುದೆು ಗೊತ್ತೇ, ಜೇಮ್ಸ್?
ಒಂದೂ ಬಿಡದೆ?
ಚದುರಂಗದಾಟದಲ್ಲಿ ಪ್ರಾಬಲ್ಯ ಸಾಧಿಸಲು ಚಾಣಾಕ್ಷರಾಗಬೇಕೆಂದೇನೂ ಇಲ್ಲ.
ನಿನ್ನ ಎದುರಾಳಿಗೆ ತಪ್ಪು ಮಾಡಲು ಅವಕಾಶ ಮಾಡಿಕೊಟ್ಟರಾಯಿತು,
ನಂತರ ಅವುಗಳನ್ನೇ ಬಳಸಬಹುದು.
ನಿನ್ನ ಎದುರಾಳಿಗೆ ಉಳಿದಿರುವ ದಾರಿ ಒಂದೇ
ಅನಿಸುವಂತೆ ಮಾಡು.
ಜೀವನದಲ್ಲೂ ಹಾಗೇ.
ಯಾರು ಪ್ರಬಲರೋ ಅವರೇ ಮುಂದೆ ಏನಾಗುವುದೆಂದು ನಿರ್ಧರಿಸುವುದು.
ಶಸ್ತ್ರತ್ಯಾಗ ಮಾಡುವವರು
ನಾಶವಾಗುತ್ತಾರೆ.
ಏಳು ಪ್ರಾಣಾಂತಿಕ ಪಾಪಗಳಲ್ಲಿ ಅಹಂಕಾರ ಮೊದಲನೆಯದು.
ಆದರೆ, ನಿಜ ಹೇಳಬೇಕೆಂದರೆ, ಅದು ಅತಿ ಉಪಯುಕ್ತ ಭಾವನೆಗಳಲ್ಲೊಂದು.
ಅಹಂಕಾರ ಅಂತಸ್ತನ್ನು ತೋರಿಸುತ್ತದೆ.
ಮತ್ತು ಜನರು ಸ್ಪಂದಿಸುವುದು ಇದಕ್ಕೆ ಮಾತ್ರ.
ಚದುರಂಗದ ಮಣೆಯ ಕಾಯಿಗಳಂತೆ ಪ್ರತಿಯೊಬ್ಬರಿಗೂ ತಮ್ಮದೇ ಸ್ಥಾನವಿದೆ.
ರಾಜನಾಗಲು ಚದುರಂಗದ ಕಾಯಿಗಳು ಜೀವನವಿಡಿ ಹೋರಾಡಬಹುದು.
ಆದರೆ ಸ್ಥಾನದ ನಿಜವಾದ ಅರ್ಥವೇನೆಂದು
ರಾಜನಾಗಿ ಹುಟ್ಟಿದವರಿಗೆ ಮಾತ್ರ ಗೊತ್ತು.
ನಿನ್ನಲ್ಲಿ ಅಧಿಕಾರವಿದೆ.
ಇಡೀ ಆಟದ ಗುರಿ.
ಆದರೆ ನೀನು ಅತ್ಯಂತ ದುರ್ಬಲನೂ ಹೌದು.
ಲಿಡಿಯಾ ರಾತ್ರಿ 8:30
ನಿನ್ನ ಸ್ಥಾನ ಉಳಿಸಿಕೊಳ್ಳಲು,
ಕಾಯಿಗಳನ್ನು ಆಕ್ರಮಣಕಾರಿಯಾಗಿ ಮುಂದೆ ಸರಿಸಬೇಕು.
ಬ್ಯೂಫೋರ್ಟ್ ಮೇಲೆ ಅಧಿಕಾರ ಚಲಾಯಿಸಲು ಬಿಡಬಾರದು.
ಮುಖ್ಯೋಪಾಧ್ಯಾಯರಿಗೂ ಮತ್ತು ಖಂಡಿತವಾಗಿಯೂ ರೂಬಿ ಬೆಲ್ ಗೂ.
ಹೊಸ ಸಂಗೀತವಿದೆಯೇ, ಪರ್ಸಿ?
ಶಾಸ್ತ್ರೀಯ ಸಂಗೀತ ಹಾಕಲೇ?
ಮ್ಯಾಕ್ಸ್ ಟನ್ ಹಾಲ್ - ದಿ ವರ್ಲ್ಡ್ ಬಿಟ್ವೀನ್ ಅಸ್
ಮೋನಾ ಕಾಸ್ಟೆನ್ ವಿರಚಿತ "ಸೇವ್ ಮಿ" ಕಾದಂಬರಿ ಆಧಾರಿತ
ವೆಲ್ಕಮ್ ಪಾರ್ಟಿ ನಾವಂದುಕೊಂಡಂತೆ ನಡೆಯಲಿಲ್ಲ ಎಂದು ನಮಗೆಲ್ಲರಿಗೂ ತಿಳಿದಿದೆ.
ಅದಂತೂ ನಿಜ.
ಆದರೆ ಅದು ಖಂಡಿತ ನಮ್ಮ ತಪ್ಪಲ್ಲ.
ಪರವಾಗಿಲ್ಲ. ಈಗ ಏನು ಮುಖ್ಯ ಅಂದರೆ
ನಾವು ಉತ್ತಮ ನಿಧಿಸಂಗ್ರಹಣಾ ಗಾಲಾ ಆಯೋಜಿಸುವುದು.
ಯಾವುದೇ ಸಮಸ್ಯೆಯಿಲ್ಲದೆ.
ಅಂದಹಾಗೆ, ಜೇಮ್ಸ್ ಈಗಾಗಲೇ ಇಲ್ಲಿರಬೇಕಿತ್ತಲ್ಲವೇ?
ಈ ಸಭೆಯಿಂದ ಜೇಮ್ಸ್ ಬ್ಯೂಫೋರ್ಟ್ ದೂರ ಇದ್ದಷ್ಟು ಉತ್ತಮ.
ಶುರು ಮಾಡೋಣವೇ?
ತುಂಬಾ ಒಳ್ಳೆಯದು! ಹೊರಗಡೆಯೇ!
ಹಿಡಿದು ಓಡುತ್ತಿರಿ. ಬೇಕಿದ್ದರೆ ನೆಲದ ಮೇಲೆ ದಾಟಿಸಿ.
- ಗ್ರೌಂಡ್ ಬಾಲ್ಸ್. ಆಹಾ. - ನಡೀರಿ.
ಅದನ್ನು ಬೀಸಿಹೊಡೆ. ಒಳ್ಳೆಯದು. ಒಳಗೆ ಬಲಕ್ಕೆ ಬದಲಾಯಿಸು.
ಬ್ಯೂಫೋರ್ಟ್!
ನೀನು ಇಲ್ಲೇನು ಮಾಡುತ್ತಿರುವೆ?
ಯಾಕೆ, ನಿಮಗೆ ಕಾಣುತ್ತಿಲ್ಲವೇ?
ವೆಲ್ಕಮ್ ಪಾರ್ಟಿಯ ನಿನ್ನ ಕಾಂಡದ ನಂತರ ನಿನ್ನನ್ನು ಹೊರಹಾಕಲಾಗಿದೆ. ಆಗಲೇ ಮರೆತೆಯಾ?
ಲೆಕ್ಸಿಂಗ್ಟನ್ ಏನು ಮಾಡುತ್ತಾರೆ, ನನ್ನನ್ನು ಹೊರಹಾಕುವರೇ?
ನಿನ್ನನ್ನಲ್ಲ, ಆದರೆ ಬಹುಶಃ ನನ್ನನ್ನು.
ನೀನು ಸಮಿತಿಗೆ ಹಾಜರಾಗದಿದ್ದರೆ,
ಉರುಳುವುದು ನನ್ನ ತಲೆ.
ಬ್ಯೂಫೋರ್ಟ್, ನೀನು ತಪ್ಪು ಮಾಡಿದೆ.
ಈ ಸಲ ನೀನು ಆಡುವಂತಿಲ್ಲ.
ಸಾಧ್ಯವೇ ಇಲ್ಲ.
ಕ್ಷಮಿಸು, ಜೇಮ್ಸ್.
ನಾನು ಏನೂ ಮಾಡಲಾಗದು.
ಈ ಕಾಲೇಜು ನಡೆಯುವುದು ನನ್ನ ಕುಟುಂಬದ ಹಣದಿಂದ.
ಸಮವಸ್ತ್ರದಿಂದ ಹಿಡಿದು ಬಾಡಿಗೆವರೆಗೆ. ಲೆಕ್ಸಿಂಗ್ಟನ್ ನನ್ನನ್ನು ಮುಟ್ಟಲೂ ಆಗಲ್ಲ.
ಜೇಮ್ಸ್.
ಅಮಾನತಿಗೆ ಆದೇಶ
ನಿನ್ನ ತಂದೆಯಿಂದ ಬಂದಿದೆ.
ನಿಮ್ಮ ಸುತ್ತಲ ಜಗತ್ತನ್ನು ನಿಯಂತ್ರಿಸಬೇಕೆಂದರೆ,
ಒಂದು ವಿಷಯ ಅರ್ಥಮಾಡಿಕೊಳ್ಳಬೇಕು.
ನೀವದನ್ನು ಅನುಮತಿಸಿದರೆ,
ನೀವು ಪಡೆದಷ್ಟೇ ಬೇಗ ನಿಯಂತ್ರಣ ನಿಮ್ಮ ಕೈಜಾರುತ್ತದೆ.
ಸರಿ, ಹುಡುಗರೇ. ನಿಮ್ಮ ಸ್ಥಾನಗಳಿಗೆ ಹಿಂತಿರುಗಿ. ಮುಂದುವರಿಸೋಣ.
ನೀವು ಅಂತಹ ಸ್ಥಿತಿಗೆ ಪ್ರತಿಕ್ರಿಯಿಸುವ ರೀತಿ
ನೀವು ಗೆಲ್ಲುವಿರೇ ಸೋಲುವಿರೇ ಎನ್ನುವುದನ್ನು ಹೇಳುತ್ತದೆ.
ಸರಿ, ಬನ್ನಿ. ನಿದ್ರಿಸಬೇಡಿ. ಆಟ ಶುರು!
ನೀನು ಇನ್ನೇನಂದುಕೊಂಡೆ? ಅದು ಭಂಡ ತಮಾಷೆಯಾಗಿತ್ತು.
ಇದುವರೆಗೆ ಶಾಲೆಯ ಹೊರಗೆ ಅವರಿಗೆ ಬೇಕಾದಂತೆ ನಾನಿರುವ ತನಕ ಅವರು ಏನೂ ಕೇಳುತ್ತಿರಲಿಲ್ಲ.
ಬಟ್ಟೆ ಬಿಚ್ಚಿ ಕುಣಿಯುವವರನ್ನು ಪಾರ್ಟಿಗೆ ಯಾಕೆ ತಂದೆ?
ಅವಳಿಂದಲೇ. ತನ್ನ ತಾನು ಏನಂದುಕೊಂಡಿದ್ದಾಳೆ?
ಅಪ್ಪನಿಗೆ ಹೇಳು. ಎಲ್ಲ ಸರಿಮಾಡುವರು. ನೀನವರಿಗೆ ನೆಚ್ಚಿನವನು.
ನಾನವರೊಂದಿಗೆ ಮಾತಾಡುವೆ. ರೂಬಿ ಬೆಲ್ ಇಲ್ಲಿ ಕಾಲಿಟ್ಟಿದ್ದಕ್ಕೆ ಪಶ್ಚತ್ತಾಪ ಪಡುವಂತೆ ಮಾಡುವೆ.
ಅವಳನ್ನು ಕೆಣಕಬೇಡ. ಈವರೆಗೆ ಅವಳು ಬಾಯಿ ಬಿಟ್ಟಿಲ್ಲ, ಅದು ನನ್ನ ಪುಣ್ಯ.
ಗೆದ್ದಿದ್ದಾಳೆ ಅಂದುಕೊಂಡಿದ್ದಾಳೆ.
ಯಾರೊಂದಿಗೆ ಆಟವಾಡುತ್ತಿದ್ದಾಳೆಂದು ಅವಳಿಗೆ ಅಂದಾಜಿಲ್ಲ.
ಅವಳು ಈ ಆಟ ಗೆಲ್ಲಲ್ಲ.
ಅಪ್ಪನಿಗೆ ಹೆಮ್ಮೆಯಾಗುವುದು.
ಎದುರಾಳಿಗೆ ಇರುವುದು ಒಂದೇ ದಾರಿ ಎನ್ನುವ ಭಾವನೆ ತರಬೇಕು, ಅಲ್ಲವೇ?
ಜಾಗ್ರತೆ.
- ನಿನಗೆ ಈ ಹುಡುಗಿಯ ಬಗ್ಗೆ ಗೊತ್ತಿಲ್ಲ. - ಆಕ್ಸ್ಫರ್ಡಿಗೆ ಹೋಗಲು ಅವಳು ಏನಾದರೂ ಮಾಡುವಳು.
ಆ ಮೂರ್ಖ ಸಮಿತಿಯೇ ಅವಳಿಗಿರುವ ದಾರಿ.
ಕಳೆದ ಬಾರಿ ನಾವು ಸೊಗಸು ಮತ್ತು ಸರಳತೆಯ ಬಗ್ಗೆ ಬಹಳಷ್ಟು ಮಾತನಾಡಿದ್ದೇವೆ.
ಆದರೆ "ಕಪ್ಪು ಮತ್ತು ಬಿಳಿ" ಥೀಮ್ ಹೆಚ್ಚು ಚೆನ್ನಾಗಿರುತ್ತೆ.
ಬೆಳಕು ಮತ್ತು ನೆರಳು.
ಸತ್ಯ ಮತ್ತು ಅಪ್ರಾಮಾಣಿಕತೆ. ಒಳ್ಳೆಯದು ಮತ್ತು ಕೆಟ್ಟದು.
ಬೆಳಗಿನ ಜಾವ 3:00 ರ ವರೆಗೆ ಕೆಲಸ ಮಾಡಿದೆ
ಮತ್ತು ಇದು ಪೋಸ್ಟರಿಗೆ ನನ್ನ ವಿನ್ಯಾಸ.
ಅದ್ಭುತ.
ನಿನ್ನ ಎಲ್ಲಾ ಕೆಲಸಗಳಿಗೆ ಧನ್ಯವಾದಗಳು.
ನಿಜವಾಗಿಯೂ?
ದಾನಿ ಗಾಲಾಗಾಗಿ ನಿನ್ನ ಥೀಮ್ "ಕಪ್ಪು ಮತ್ತು ಬಿಳಿ"ಯೇ?
ನಿನಗಿದರಲ್ಲಿ ಸಮಸ್ಯೆ ಇದೆಯೇ ಬ್ಯೂಫೋರ್ಟ್?
ನಿಮ್ಮ ಪಾಡು, ನನ್ನದಲ್ಲ.
ನೀನು ಶಿಫಾರಸು ಪತ್ರಕ್ಕಾಗಿ ಲೆಕ್ಸಿಂಗ್ಟನ್ ನ ಮೆಚ್ಚಿಸಲು ಬಯಸುತ್ತಿಲ್ಲವೇ?
ತಡವಾಗಿ ಬರುವುದು ಸಾಲದು ಎಂಬಂತೆ, ಮಾತು ಬೇರೆ.
ನಾನು ನಿನ್ನ ಕೆಲಸದಲ್ಲಿ ತೊಡಗಿಕೊಳ್ಳಬೇಕೆಂದು ಲೆಕ್ಸಿಂಗ್ಟನ್ ಹೇಳಿದ್ದಾರೆ.
ಬಟ್ಟೆ ಬಿಚ್ಚಿ ಕುಣಿದವರು ಇಷ್ಟ ಆಗಿರಬೇಕು.
- ಅದಕ್ಕೆ ವೇಶ್ಯೆಯರು ಬೇಕಿಲ್ಲ. - ಜನರಿನ್ನೂ ಇದರ ಬಗ್ಗೆ ಮಾತಾಡುತ್ತಿದ್ದಾರೆ.
ನಿನಗೆ ಹೇಳಲು ಒಳ್ಳೆಯದೇನಾದರೂ ಇದೆಯೇ ಅಥವಾ ಈಗ ನಿನ್ನನ್ನು ಕಡೆಗಣಿಸಬಹುದೇ?
ಬಹುಶಃ, ನೀನು ಕೇಳಬೇಕಷ್ಟೇ.
ಈಗಷ್ಟೇ ಕೇಳಿದೆನಲ್ಲ.
ನೀನು ಕೇಳಿದ ರೀತಿ ಇಷ್ಟವಾಗಿಲ್ಲ.
- ನಾನು ಹೀಗೇ ಮಾತಾಡೋದು, ನಿನಗೆ ದೂರುವುದೇ ಕೆಲಸ. - ಯಾರಾದರೂ ಸತ್ಯ ಹೇಳುತ್ತಿರುವುದಕ್ಕೆ ಸಂತಸಪಡು.
ಓಹ್, ತುಂಬಾ ಧನ್ಯವಾದಗಳು.
ಕೀರನ್ ಪೋಸ್ಟರ್ ಬಗ್ಗೆ ಬೇರೆ ಅಭಿಪ್ರಾಯ?
ವಿಕ್ಟೋರಿಯನ್ ಪಾರ್ಟಿಗೆ ಮುಂದಿನ ಸಭಾಂಗಣ ಚೆನ್ನಾಗಿರುತ್ತೆ.
ಸೊಗಸಾದ ಅಂತಸ್ತು ತೋರುವ ಬಟ್ಟೆಗಳು.
ಆಗಿನ ಕಾಲದ ಮೇಜಿನ ವ್ಯವಸ್ಥೆ ಮಾಡೋಣ. ಲೇಸ್ ಇರುವ ನ್ಯಾಪ್ಕಿನ್ ಇಡೋಣ.
ಮೋಂಬತ್ತಿ ಬೆಳಕು ಸಾಕು. ಸಂಗೀತಕ್ಕೆ ಆರ್ಕೆಸ್ಟ್ರಾ ಆಯೋಜಿಸಲು ಹೇಳೋಣ.
- ನಮಗೆ ಥೀಮ್ ಬೇಕಾಗಿಲ್ಲ. ಈಗಾಗಲೇ ಇದೆ. - ಯಾವುದು? ಅದೇ?
ವಿಕ್ಟೋರಿಯನ್ ಬಟ್ಟೆಗಳು, ಸೂಟ್ ಗಳು ಹೇಗಿರುತ್ತೆ ಯೋಚಿಸಿ.
- ಮೋಂಬತ್ತಿ ಬೆಳಕು. - ಇಡೀ ಥೀಮ್ ಬದಲಾಯಿಸಲು ಆಗಲ್ಲ.
ಅಲಂಕಾರದ ಮಾದರಿ ಕೇಳಿ ಆಗಿದೆ, ಮೆನು ತಯಾರಿದೆ.
ಪೋಸ್ಟರ್ ಮುದ್ರಣ ಇನ್ನು 3 ದಿನಗಳಲ್ಲಿ.
ತಪ್ಪಾಯಿತು. ಆದಷ್ಟು ಉತ್ತಮ ಪಾರ್ಟಿ ಆಯೋಜಿಸುವುದು ಗುರಿ ಎಂದುಕೊಂಡೆ.
ಪೋಸ್ಟರ್ ವಿನ್ಯಾಸ ಕೂಡ ತಂದಿದ್ದೀಯಾ?
ತೋರಿಸಲೇ?
ಏನದು?
ವಿಕ್ಟೋರಿಯನ್ ಉಡುಪಿನಲ್ಲಿರುವ ಮಹಿಳೆ. ಬಟ್ಟೆಗಳು ಹೀಗಿರಲಿ.
ನಾವದರ ಸುತ್ತ ಆಕರ್ಷಕ ಕೊಲಾಜ್ ಹಾಕಬಹುದು, ನೀರಸ ಅನಿಸದಿರಲು.
ಏನೂ ಹೇಳುತ್ತಿಲ್ಲ ನೀನು, ರೂಬಿ ಬೆಲ್.
ಸರಿ.
ವಿಕ್ಟೋರಿಯನ್ ಥೀಮ್ ಯಾರಿಗೆ ಬೇಕು?
ಯಾರಿಗೆ ಬೇಡ ಎಂದು ಕೇಳಿ ನೋಡು.
ಹ್ಯಾಡಿಂಗ್ಟನ್ ನಲ್ಲಿ ಬಟ್ಟೆ ಬಾಡಿಗೆ ಪಡೆದರೆ ಹೇಗೆ?
ಅವರ ಬಟ್ಟೆಯಲ್ಲಿ ನಾನು ಫ್ರೋಝನ್ನಿನ ಎಲ್ಸಾ ತರಹ ಕಾಣುತ್ತಿದ್ದೆ, ಪ್ರವಾಹದ ನಂತರ.
ಪೋಸ್ಟರ್ ಮೇಲೆ ಪಾಲಿಯೆಸ್ಟರ್ ವಸ್ತು ಹಾಕಿದರೆ ಚೆನ್ನಾಗಿರಲ್ಲ.
ಏನು?
ಬ್ಯೂಫೋರ್ಟ್ ಇಂಗ್ಲೆಂಡಿನ ಅತ್ಯಂತ ಹಳೆಯ ಐಷಾರಾಮಿ ಬ್ರಾಂಡ್.
ನೂರಾರು ವರ್ಷಗಳ ಸಂಗ್ರಹ ಇದೆ ಅವರ ಬಳಿ.
ಮೊದಲು ನಾನು.
- ನಾನು ಅರ್ಧ ಸೆಕೆಂಡ್ ಬೇಗ ಮಾಡಿದೆ. - ಲಿನ್, ದಯವಿಟ್ಟು.
ಯಾರಿಗೆ ಕ್ಯಾಪ್ ಸಿಗುವುದೋ
ಅವರು ಬ್ಯೂಫೋರ್ಟ್ ಜೊತೆ ಮಾತಾಡಬೇಕು.
ಒಳ್ಳೆಯ ಕೆಲಸ. ನಾಯಕರ ಲಕ್ಷಣಗಳು ಇವೆ ನಿನ್ನಲ್ಲಿ.
ನಿಮ್ಮಲ್ಲಿ ವಿಕ್ಟೋರಿಯನ್ ಸಂಗ್ರಹವಿದೆಯಾ?
ಇರಬಹುದು. ಬಹಳಷ್ಟು ದುಬಾರಿ ಸುಂದರ ವಸ್ತುಗಳಿವೆ.
ನಾವು ಪೋಸ್ಟರಿಗಾಗಿ ಕೆಲವು ಚಿತ್ರ ತೆಗೆದುಕೊಳ್ಳಬೇಕು.
ಒಳ್ಳೆಯ ಉಪಾಯ.
ನಿಮ್ಮ ಸಂಗ್ರಹ ಬಳಸಲು ನಿನ್ನ ಅಪ್ಪ ಅಮ್ಮನನ್ನು ಕೇಳುವೆಯಾ?
ಕ್ಷಮಿಸು, ನನ್ನಿಂದ ಆಗಲ್ಲ.
ನಿನಗೆ ಇಷ್ಟ ಇಲ್ಲ.
ನನಗೆ ಬೇಕೋ ಬೇಡವೋ, ರೂಬಿ ಬೆಲ್, ನನ್ನ ಉತ್ತರ ಒಂದೇ.
ಆದರೆ ನಿನ್ನಂತಹ ಸಮರ್ಥ ನಾಯಕಿಗೆ ಖಂಡಿತ ಪರಿಹಾರ ಸಿಗುತ್ತೆ.
ಎರಡನೆಯದು ಚೆನ್ನಾಗಿದೆ, ನಗುವಿನೊಂದಿಗೆ.
ನೀನು ಎಲ್ಲದರಲ್ಲೂ ನಗುತ್ತಿರುವಿ.
ಹೌದು, ಆದರೆ ಅದರಲ್ಲಿ ಒಂದು ನಗು, ಇನ್ನೊಂದು ಮಾದಕ ನಗು.
ಸರಸ ಸಲ್ಲಾಪ ಮಾಡಿದ್ದರೆ ನಿನಗೂ ಗೊತ್ತಿರುತ್ತಿತ್ತು.
ಚೆನ್ನಾಗಿ ಬಂದಿವೆ, ಥ್ಯಾಂಕ್ ಯು.
ಮತ್ತೆ, ವಿಕ್ಟೋರಿಯನ್ ಬಟ್ಟೆಗಳ ಕಥೆ ಏನು?
ನಿನ್ನ ಶಾಲೆ ನಿಜಕ್ಕೂ ಚೆನ್ನಾಗಿದೆ.
ನಮ್ಮ ಪೋಸ್ಟರಿಗೆ ಕನಸಲ್ಲೂ ಕಾಣದ ಒಂದು ವಿಕ್ಟೋರಿಯನ್ ಡ್ರೆಸ್ ಬೇಕು.
ಅದೂ ಎರಡು ದಿನಗಳ ಒಳಗೆ. ನಿನಗೆ ಅಂತಹ ಅಂಗಡಿ ಗೊತ್ತಿರಬಹುದು--
ವಿಕ್ಟೋರಿಯನ್ ಕನಸಿನ ಡ್ರೆಸ್ ಮಾರುವ ಅಂಗಡಿಯೇ?
- ಗೋರ್ಮ್ಸೆಯಲ್ಲಿ? - ನೀನು ಫ್ಯಾಷನ್ ಪರಿಣತೆ. ನಾನಂದುಕೊಂಡೆ--
ಗೋರ್ಮ್ಸೆಯಲ್ಲಿ ವಿಕ್ಟೋರಿಯನ್ ಕನಸಿನ ಡ್ರೆಸ್ ಗಳೇ?
ನಿಜ.
ಇದು ಸಾಧ್ಯವಿಲ್ಲ.
ಯಾರಾದರೂ ಪ್ರತಿಭಾವಂತ ಡ್ರೆಸ್ ತಯಾರಿಸುವವರು ಗೊತ್ತಿದ್ದರೆ ಚೆನ್ನಾಗಿತ್ತು.
ಹೂಂ.
ನಾನು ಮಾಡಿಕೊಡುವೆ.
- ಎರಡು ದಿನಗಳು. ತುಂಬಾ ಸುಲಭ. - ನಿಜವಾಗಿಯೂ?
ಇಲ್ಲ, ಖಂಡಿತ ಇಲ್ಲ.
ಸಾಧ್ಯವೇ ಇಲ್ಲ. ಎಂದಿಗೂ.
ನಾಡಿದ್ದಿಗೆ ಖಂಡಿತ ಆಗಲ್ಲ.
ತಗೋ.
ಮೊದಲಿಂದ ಆರಂಭಿಸುವುದು ಹುಚ್ಚುತನ.
ಆದರೆ, ಮೊದಲೇ ನಮ್ಮ ಬಳಿಒಂದು ಬಟ್ಟೆ ಇದ್ದರೆ, ಅದರ ಮೇಲೆ ತಯಾರಿಸಬಹುದು.
ರವಿಕೆ ಮೇಲೆ ಹೊಲಿದು, ಲಂಗ ಹೊದಿಸಿ...
ರೇಷ್ಮೆ ಬಲೆಯ ರೋಲ್ ಇದ್ದರೆ, ಲಂಗವನ್ನು ಹಿಂದಕ್ಕೆ ಉದ್ದ ಬಿಡಬಹುದು.
ಸೊಂಟಕ್ಕೆ, ರವಿಕೆಗೆ ಹೊಲಿದರೆ ಆಯಿತು.
ಎಲ್ಲೋ ಒಂದು ಸುಂದರ ಬೆಳ್ಳಿ ದಾರ ಇಟ್ಟಿರುವೆ. ಅದು ಚೆನ್ನಾಗಿ ಕಾಣುತ್ತೆ--
- ನೀನು ಕೇಳಿದರೆ ಇಲ್ಲ ಅನ್ನುವುದು ಹೇಗೆ? - ನಾನು ಏನೂ ಹೇಳಲಿಲ್ಲ.
ನಾನು ಹೊಲಿಗೆ ಯಂತ್ರ ತರುವೆ, ನೀನು ಕಾಫಿ ಮಾಡು.
ರಾತ್ರಿಯಿಡೀ ಕೆಲಸ ಮಾಡಬೇಕು.
ಇದೇನು? ನನ್ನ ಮಗ ಇಷ್ಟು ಬೇಗ ಎದ್ದಿದ್ದಾನೆ.
ಶಾಲೆಗೆ ಮುಂಚೆ ವ್ಯಾಯಾಮ ಮಾಡೋಣ ಅಂತ, ನೀವು ಹೇಳುವಂತೆ.
ಓಹ್, ಸರಿ. ಯಾರು ಮೊದಲು ಬೆಂಚ್ ಮುಟ್ಟುತ್ತಾರೆ ನೋಡೋಣ.
ಹಾಂ!
- ನಾನು ನಿಮಗೆ ಗೆಲ್ಲಲು ಬಿಟ್ಟೆ. - ಹೂಂ.
- ನಾನು ನಿಮಗೆ ಗೆಲ್ಲಲು ಬಿಟ್ಟೆ. - ಬಡಾಯಿ ಏನೋ ಸರಿ,
ಮುಂದಿನ ಬಾರಿ ಅದನ್ನು ನಿಜ ಮಾಡಿ ತೋರಿಸು.
ನಾನು ಲ್ಯಾಕ್ರೋಸ್ ಮೈದಾನಕ್ಕೆ ಹಿಂತಿರುಗಬೇಕು.
ನಾವೆಲ್ಲರೂ ಹೂಡಿಕೆದಾರರ ಸ್ವಾಗತ ಮತ್ತು ಹೊಸ ಕೆಲಸದಲ್ಲಿ ನಿರತರಾಗಿದ್ದೇವೆ.
ಮತ್ತು ವಿಶೇಷವಾಗಿ ನೀನು,
ಯುವ ಬ್ಯೂಫೊರ್ಟ್ ಪ್ರತಿನಿಧಿಯಾಗಿ.
ನಾವು ಸತತ ಮೂರನೇ ಬಾರಿ ಪ್ರಶಸ್ತಿ ಗೆಲ್ಲಲ್ಲಿದ್ದೇವೆ.
ಮ್ಯಾಕ್ಸ್ಟನ್ ಹಾಲ್ ಇತಿಹಾಸದಲ್ಲಿ ಹಿಂದೆಂದೂ ಆಗಿಲ್ಲ.
ಆಶ್ಚರ್ಯವೇನಿಲ್ಲ, ಎಷ್ಟೆಂದರೂ ಇದು ಹುಡುಗಿಯರ ಆಟ.
ಲೆಕ್ಸಿಂಗ್ಟನ್ ಬಳಿ ಮಾತಾಡುವಿರಾ ಇಲ್ಲ ಮಾತಾಡಲೇ?
ದಯವಿಟ್ಟು, ಅಪ್ಪ.
ಇದು ನನ್ನ ಕೊನೆಯ ವರ್ಷ.
ನಮ್ಮ ದಾರಿಯಲ್ಲಿ ಜೀವನವು ಎಸೆಯುವ ಎಲ್ಲವನ್ನೂ
ಬರಲಿರುವ ಪ್ರಮುಖ ಕ್ಷಣಗಳಿಗೆ ಅಭ್ಯಾಸ ಎನ್ನುವಂತೆ ನೋಡಬೇಕು.
ನಮ್ಮ ಭವಿಷ್ಯವನ್ನು ರೂಪಿಸುವ ಕ್ಷಣಗಳಿಗೆ.
ಮತ್ತು ಈ ಕ್ಷಣಗಳಲ್ಲಿ ಮೊದಲನೆಯದು ಸ್ವೀಕಾರ.
ನೀನು ಸಂಪೂರ್ಣ ಗಮನಹರಿಸಿ, ಉತ್ತಮ ಪ್ರದರ್ಶನ ನೀಡಬೇಕು.
ಕಂಪನಿಯ ಹೆಸರು ಅದರ ಆಧಾರದ ಮೇಲಿದೆ.
ನಮ್ಮ ಇಡೀ ಕುಟುಂಬದ ಹೆಸರೂ ಕೂಡ.
ಅಷ್ಟೇ ಅಲ್ಲ, ನನಗನಿಸುತ್ತೆ,
ನಿನಗೆ ಅಭ್ಯಾಸ ಮಾಡಲು ಹೊಸ ಆಟ ಸಿಕ್ಕಿದೆ ನಮಗೆ.
ಮುಂದಿನ ಸಲ ನೀನು ಗೆಲ್ಲಬೇಕು.
ಇಲ್ಲ!
ಹಾಂ, ನೋಡ್ತಾ ಇದ್ದೇವಷ್ಟೇ.
ಧನ್ಯವಾದ.
ನೋಡ್ತಾ ಇದ್ದೇವಷ್ಟೇ.
ಇಲ್ಲ, ಅದು ಅಸಾಧ್ಯ, ಎಲ್ಲಕ್ಕೂ ಮಿಗಿಲಾಗಿ...
ಸಕ್ಕತ್ತಾಗಿ ಕಾಣುತ್ತೆ.
- ಹೊಸ ಸಂಗ್ರಹ ನೋಡಲು ತಡೆಯಲಾರೆ. - ಹಾಂ, ಖಂಡಿತ.
ಗೌರವಾನ್ವಿತ ಅತಿಥಿಗಳೇ, ಆತ್ಮೀಯ ಸ್ನೇಹಿತರೇ.
ಈ ಗಡಿಯಾರ ನನ್ನ ಮುತ್ತಜ್ಜನಿಗೆ ಸೇರಿದ್ದು,
125 ವರ್ಷಗಳ ಹಿಂದೆ ಬ್ಯೂಫೋರ್ಟ್ ಅನ್ನು ಸ್ಥಾಪಿಸಿದವರು ಅವರು.
ನಾವಿಂದು ಇಷ್ಟು ದೂರ ಸಾಗಿರುವುದನ್ನು ನೋಡಿದರೆ ಅವರಿಗೆ ಹೆಮ್ಮೆಯಾಗುತ್ತಿತ್ತು.
ಆ ವಿನಮ್ರ ದರ್ಜಿಯ ಅಂಗಡಿಯಿಂದ
ಸುದೀರ್ಘ ಸಂಪ್ರದಾಯದೊಂದಿಗೆ ಜಾಗತಿಕ ಕಂಪನಿಯೊಂದು ಬೆಳೆಯಿತು,
ದಶಕಗಳಿಂದ ಐಷಾರಾಮಿ ಫ್ಯಾಶನ್ ಜಗತ್ತನ್ನು ವ್ಯಾಖ್ಯಾನಿಸಿದಂತಹುದು.
ಕೇವಲ ನಾವು ಉತ್ಪಾದಿಸುವ ಅನುರೂಪ ಉಡುಪುಗಳಿಂದಲ್ಲ,
ಮಾರುಕಟ್ಟೆಯಲ್ಲಿ ಮುಂಚೂಣಿಯಲ್ಲಿರುವ ಸುಸ್ಥಿರ ಯೋಜನೆಗಳ ಮೂಲಕ ಬೆಳೆದ
ಈ ಕಂಪನಿಯ ಬಗ್ಗೆ ನಮಗೆ ಹೆಮ್ಮೆಯಿದೆ.
ಆದರೆ ಬ್ಯೂಫೋರ್ಟ್ ಮುಂಚೆಯೂ ಕುಟುಂಬದ ವ್ಯವಹಾರವಾಗಿತ್ತು,
ಈಗಲೂ ಹಾಗೇ ಉಳಿದಿದೆ.
ಹಾಗಾಗಿ, ಹೊಣೆಗಾರಿಕೆಯನ್ನು ನನ್ನ ಮಗ ಜೇಮ್ಸ್ಗೆ ನೀಡಲು
ನನಗೆ ಬಹಳ ಹೆಮ್ಮೆಯೆನಿಸುತ್ತಿದೆ.
ನಾವಿವತ್ತು ಏಕೆ ಇಲ್ಲಿದ್ದೇವೆ ಎಂಬುದನ್ನು ಅವನು ನಿಮಗೆ ಹೇಳುತ್ತಾನೆ.
ಜೇಮ್ಸ್.
ಇಂದು ನಾವೆಲ್ಲರೂ ಒಂದು ಅದ್ಭುತ ಕ್ಷಣಕ್ಕೆ ಸಾಕ್ಷಿಯಾಗಿದ್ದೇವೆ.
ಬ್ಯೂಫೋರ್ಟ್ ತನ್ನ ಸಾಮ್ರಾಜ್ಯವನ್ನು ವಿಸ್ತರಿಸುತ್ತಿದೆ.
ನಾವು ರಾಜರು, ಅಧ್ಯಕ್ಷರುಗಳಿಗೆ
ಮತ್ತು ಜಗತ್ತಿನ ಅತಿ ಯಶಸ್ವಿ ಉದ್ಯಮಿಗಳಿಗೆ ಉಡುಪು ತೊಡಿಸುತ್ತೇವೆ.
ಮತ್ತು ಈಗ, ಈ ಒಳಗಿನ ವರ್ತುಲದಲ್ಲಿ
ಯುವ ಜನಾಂಗವನ್ನು ಸೇರಿಸಿಕೊಳ್ಳುವ ಸಮಯ ಬಂದಿದೆ.
ವಿಶೇಷವಾಗಿ ಜಗತ್ತು ಹೀಗೆ ವೇಗವಾಗಿ ಬದಲಾಗುತ್ತಿರುವ ಸಮಯದಲ್ಲಿ,
ಯುವ ಜನತೆ ತಮ್ಮ ಭವಿಷ್ಯದ ಜವಾಬ್ದಾರಿಯನ್ನು
ತಾವೇ ಹೊರುವಂತಹ ಈ ಜಗತ್ತಿನಲ್ಲಿ.
ಇಲ್ಲಿ ನೀವು ಬ್ಯೂಫೋರ್ಟಿನ ಭವಿಷ್ಯವನ್ನು ನೋಡುತ್ತಿದ್ದೀರಿ.
ಹೇಳಿ, ನಿಮಗೇನನಿಸುತ್ತದೆ?
ಒಂದು ಟೋಸ್ಟ್.
ಬ್ಯೂಫೋರ್ಟ್ನ ಹೊಸ ಪೀಳಿಗೆಗಾಗಿ.
ಆಧುನಿಕ. ಉದಾತ್ತ. ಚಲನಶೀಲ.
ದೇವರೇ, ಸುಂದರವಾಗಿದೆ.
ನಿನ್ನಿಂದಾಗುತ್ತೆಂದು ಗೊತ್ತಿತ್ತು.
ನಿನ್ನ ಪೋಸ್ಟರ್ ಪೂರ್ತಿಯಾದಾಗ, ನಾನದನ್ನು ಬ್ಲಾಗಲ್ಲಿ ಹಾಕುವೆ.
ಇದು ಜನಪ್ರಿಯವಾಗಲಿದೆ.
ಇಸ್ತ್ರಿ ನೀನು ಮಾಡುವೆಯಾ?
ನಾನೀಗ ಎಂಟರಿಂದ ಹತ್ತು ಗಂಟೆಗಳ ಕಾಲ ನಿದ್ದೆಹೋಗುವೆ.
ಖಂಡಿತ. ಸ್ವಲ್ಪ ರೆಸ್ಟ್ ತಗೋ.
ಗುಡ್ ನೈಟ್.
ಧನ್ಯವಾದ, ಎಂ.
ರೂಬಿ - ನಮ್ಮ ಪೋಸ್ಟರಿಗಾಗಿ ಡ್ರೆಸ್ ಇಲ್ಲಿ ತಯಾರಾಗುತ್ತಿದೆ.
ಜೇಮ್ಸ್ ಗೆ ಧನ್ಯವಾದಗಳು - ಖಂಡಿತ ಇಲ್ಲ!
ಕಮಿಲ್ - ಸೂಪರ್! ಲಿನ್ - ದೇವರೇ!
ಜೆಸ್ಸಲಿನ್ - ವಾಹ್, ರೂಬಿ! ಕೀರನ್ - ಅದ್ಭುತ!
ಜೇಮ್ಸ್ - ನನ್ನ ಉಪಾಯ ಕೇಳಿದ ಮೇಲೆ,
ನಮ್ಮ ಸಮಿತಿ ಸಹ ಏನಾದರೂ ಮಾಡಿದ್ದು ಖುಷಿಯಾಯಿತು.
ಅಂದ ಹಾಗೆ, ನಿನ್ನ ದರ್ಜಿಯ ಹೆಸರೇನು?
ಜೇಮ್ಸ್ - ಕೆಲಸ ಚೆನ್ನಾಗಿದೆ,
ಆದರೆ ಹೊಲಿಗೆ ಯಂತ್ರ ಕಸದ ತೊಟ್ಟಿಯಿಂದ ಬಂದಂತಿದೆ.
ಅಸಹ್ಯ, ದುರಹಂಕಾರಿ...
ಇಲ್ಲ, ಇಲ್ಲ, ಇಲ್ಲ!
ಎಂಬರ್, ನಾನು-- ಇದು--
ಆಕಸ್ಮಿಕವಾಗಿ ಆಯಿತು. ಕ್ಷಮಿಸು.
ನೀನಿದನ್ನು ಇನ್ನೂ ಬಳಸಬಹುದೇ?
ಎಲ್ಲರಿಗೂ ನಮಸ್ಕಾರ. ನನ್ನ ಹೆಸರು ಫಿಲಿಪ್ಪ ವಿನ್ಫೀಲ್ಡ್.
- ನೀವು ನನ್ನನ್ನು ಪಿಪ್ಪಾ ಎನ್ನಬಹುದು. - ನಿನಗೆ ಬೇಕಾದಂತೆ, ಚೆಲುವೆ.
ನಾನು ಆಕ್ಸ್ಫರ್ಡ್ಗೆ ಅರ್ಜಿ ಸಲ್ಲಿಸಲು ತಯಾರಿ ನಡೆಸುತ್ತಿದ್ದಾಗ,
ಇತರರ ಜೊತೆ ಪ್ರಶ್ನೆಗಳನ್ನು ಚರ್ಚಿಸುವುದು ನನಗೆ ಸಹಾಯ ಮಾಡಿತು.
ಹಾಗಾಗಿ ಈ ಕೋರ್ಸಿನಲ್ಲಿ ನಾವು ಅದನ್ನೇ ಮಾಡಲಿದ್ದೇವೆ.
ಈಗ, ಈ ಹಾಳೆಗಳನ್ನು ಹಿಂದಕ್ಕೆ ಕಳಿಸಿ. ಧನ್ಯವಾದಗಳು.
ನೀನು ಹೇಳಿದಂತೆಯೇ ಆಗಲಿ, ಗೆಳತಿ.
ಆಮೇಲೆ ನೀನು ಮೊದಲ ಪ್ರಶ್ನೆಯನ್ನು ಗಟ್ಟಿಯಾಗಿ ಓದು.
ಸರಿ.
"ನಿಮ್ಮ ಕಾರ್ಯಗಳಿಗೆ ಕಾರಣಗಳನ್ನು ನೀಡಬಹುದಾದರೆ,
ನಿಮ್ಮ ಕಾರ್ಯಗಳು ತರ್ಕಬದ್ಧವೆಂದು ಅರ್ಥವೇ?"
ಭಾವನೆಗಳು ಸಹ ಕ್ರಿಯೆಗಳನ್ನು ಪ್ರೇರೇಪಿಸಬಹುದು.
ನಾವು ಪ್ರತಿದಿನ ಎಷ್ಟು ಭಾವನಾತ್ಮಕ ನಿರ್ಧಾರಗಳನ್ನು ಮಾಡುತ್ತೇವೆ?
ಭಾವನೆ ಮತ್ತು ತರ್ಕಬದ್ಧತೆಯ ನಡುವಿನ ವ್ಯತ್ಯಾಸ ಹುಡುಕುವುದು ವಿಚಿತ್ರ.
ತಲೆ ಮತ್ತು ಹೃದಯ ಪರಸ್ಪರ ಬೇರೆ ಎಂಬಂತೆ.
ನಾನು ತರ್ಕಬದ್ಧ ಎಂದು ಭಾವಿಸುವ ತತ್ವಗಳ ಪ್ರಕಾರ ನಡೆದುಕೊಂಡರೆ,
ಮತ್ತು ಅದರಿಂದ ನಾನು ನರಳುವುದಾದರೆ, ನನ್ನ ನಡತೆ ತರ್ಕಬದ್ಧವೇ?
ವಿಭಿನ್ನ ಜನರ ತತ್ವಗಳು ಹೇಗೆ ಭಿನ್ನವಾಗಿರುತ್ತವೆ ಎಂದು ನಾವಿಲ್ಲಿ ನೋಡಬಹುದು.
ತನ್ನನ್ನು ಅಥವಾ ಇತರರನ್ನು ನರಳುವಂತೆ ಮಾಡಿದ ವರ್ತನೆ ಎಂದೂ ತರ್ಕಬದ್ಧವಲ್ಲ.
ಕೆಲವು ಸಾರ್ವತ್ರಿಕವಾಗಿ ಅನ್ವಯಿಸುವಂತಹ ತತ್ವಗಳು ಇವೆ.
ಅವುಗಳನ್ನು ಮೂಲತತ್ವಗಳೆನ್ನುವರು.
ಉದಾಹರಣೆಗೆ, ನಿಮಗೆ ಎರಡು ಉದ್ಯೋಗಾವಕಾಶ ಇದ್ದರೆ,
ಒಂದರಲ್ಲಿ ಹೆಚ್ಚು ಸಂಬಳ, ಆದರೆ ಕಡಿಮೆ ಸಂಬಳದ ಕೆಲಸದಲ್ಲಿ ಹೆಚ್ಚು ಖುಷಿ.
ಹೆಚ್ಚು ಸಂಬಳದ ಕೆಲಸ ಹಿಡಿಯುವುದು ತರ್ಕಬದ್ಧ ನಿರ್ಧಾರ.
ಆದರೆ, ಆಶ್ಚರ್ಯಕರವಲ್ಲದೆ, ನೀವು ಹಣದಿಂದ ಪ್ರೇರಿತರಾಗಿದ್ದರೆ...
ಒಂದು, ನಿನಗೆ ನನ್ನ ಬಗ್ಗೆ ಗೊತ್ತಿಲ್ಲ.
ನಿಮ್ಮಲ್ಲಿ ಹಣವಿಲ್ಲದಿದ್ದರೆ, ಜನರಿಗೆ ನಿಮ್ಮಲ್ಲಿ ಆಸಕ್ತಿ ಇರಲ್ಲ.
ಹುಟ್ಟಿನಿಂದಲೂ ಅದನ್ನೇ ನಿಮಗೆ ಹೇಳಿದರೆ,
ಖಂಡಿತವಾಗಿ ನಿಮಗೆ ಬೇರೆ ಯಾವುದೂ ಮುಖ್ಯವಲ್ಲ ಅನ್ನುವಿರಿ.
ನಿಜ ಹೇಳೆಬೇಕೆಂದರೆ, ಇದು ದುಃಖಕರ.
ಭಾವಪೂರ್ಣ ಚರ್ಚೆ ಚೆನ್ನಾಗಿದೆ, ಆದರೆ ದಯವಿಟ್ಟು ವೈಯಕ್ತಿಕ ದಾಳಿ ಬೇಡ.
ನಿನ್ನ ನೈತಿಕತೆಯ ಗೋಪುರದಿಂದ ಬಹಳ ಆಸಕ್ತಿಕರ ದೃಷ್ಟಿಕೋನ.
ನಾನೇ ಶ್ರೇಷ್ಠವೆಂದುಕೊಂಡು, ಇತರರನ್ನು ಕಸದಂತೆ ಕಾಣಬಹುದೆಂದುಕೊಂಡು
ನಾನು ಜೀವನ ನಡೆಸಲ್ಲ.
ಹಣವಿಲ್ಲದೆ ಇತರರನ್ನು ನಿಯಂತ್ರಿಸಲು ಪ್ರಯತ್ನಿಸು. ನಿನ್ನಿಂದ ಸಾಧ್ಯವೇ?
ಅಯ್ಯೋ ಪಾಪ.
- ಹುಡುಗರೇ, ದಯವಿಟ್ಟು. - ನೀನೇನೂ ಮಾಡದೆ ಗಳಿಸಿದ
ಸಂಪತ್ತನ್ನು ಪ್ರತಿನಿಧಿಸುತ್ತಾ ನಿನ್ನ ಇಡೀ ಜೀವನ ಕಳೆಯುವೆಯಾ?
ಇಷ್ಟು ಹಣದೊಂದಿಗೆ, ಸ್ವಂತ ಆಲೋಚನೆಗಳ ಅಗತ್ಯವೇ ಇಲ್ಲ.
ಪಿತ್ರಾರ್ಜಿತ ಆಸ್ತಿ, ಕುಚೇಷ್ಟೆಗಳು. ಇದೆಲ್ಲಾ ನೀನು ಒಳಗಿಂದ ಖಾಲಿ ಎಂದು ತೋರಿಸುತ್ತದೆ.
ಅದಕ್ಕೇ ಎಲ್ಲರ ಆಸಕ್ತಿ ನಿನ್ನ ಮೇಲಲ್ಲ,
ನಿನ್ನ ಹಣದ ಮೇಲೆ ಮಾತ್ರ.
ರೂಬಿ ಬಾಯಿ ಬಿಟ್ಟರೆ ಏನು ಮಾಡುವುದೆಂದು ಚರ್ಚಿಸಬೇಕು.
ಅವಳು ಬಾಯಿ ಬಿಡಲ್ಲ.
ನಾವು ಏನು ಮಾಡಬೇಕು ಅನ್ನುವುದು ಇಬ್ಬರಿಗೂ ಬಹಳ ಸಮಯದಿಂದ ಗೊತ್ತು.
ಏನು?
ಈ ಘಟನೆಯಿಂದ ಒಂದು ಒಳ್ಳೆಯದು ಏನಾಯಿತು ಎಂದರೆ
ಹೀಗೇ ಮುಂದುವರೆಯಲು ಸಾಧ್ಯವಿಲ್ಲ ಎಂದು ತೋರಿಸಿತು.
- ಯಾಕೆ? - ನಾವು ತೀರಾ ಮುಂದುವರಿದೆವು, ಲಿಡ್.
ಇಂದಲ್ಲ ನಾಳೆ, ಒಂದಲ್ಲಾ ಒಂದು ರೀತಿಯಲ್ಲಿ ಇದು ಹೊರಗೆ ಬರುತ್ತೆ.
ಇದು ಮರೆತುಹೋಗುವವರೆಗೂ ನಾವು ಸುಮ್ಮನಿರೋಣ.
ಇನ್ನೇನು ನನ್ನ ಶಾಲೆ ಮುಗಿಯುತ್ತಿದೆ.
- ಆಮೇಲೆ-- - ಆಮೇಲೆ?
ನಿನ್ನ ಅಪ್ಪ ಅಮ್ಮ ನನ್ನನ್ನು ಕುಟುಂಬಕ್ಕೆ ಸ್ವಾಗತಿಸುವರು ಅನಿಸುತ್ತಾ? ಮಗಳ ಶಿಕ್ಷಕನನ್ನು?
ಬ್ಯೂಫೋರ್ಟಿನ ನಿನ್ನ ಭವಿಷ್ಯವನ್ನು
ನನಗಾಗಿ ನೀನು ಬಿಡುವುದು ನನಗಿಷ್ಟವಿಲ್ಲ.
ನನ್ನ ಅಪ್ಪ ಎಂದೂ ನನಗೆ ಪ್ರಾಮುಖ್ಯತೆ ಕೊಡಲ್ಲ.
ಮಾಹಿತಿ ಪಡೆಯಲು ಒಬ್ಬ ಪತ್ರಕರ್ತ ನನಗೆ ಮೋಸ ಮಾಡಿದ.
ಯುವ ಬ್ಯೂಫೋರ್ಟ್ ನಿನ್ನ ಕಲ್ಪನೆಯಾಗಿತ್ತು.
ಇದೆಲ್ಲದರ ಕಲ್ಪನೆ ಮಾಡಿದ್ದು ನೀನು.
ಮಾರ್ಟಿಮರ್ ಕೆಟ್ಟ ತಂದೆಯಾಗಿರಬಹುದು, ಆದರೆ ಅವರು ಬುದ್ಧಿವಂತ ಉದ್ಯಮಿ.
ಅವರು ನಿನ್ನ ಪ್ರತಿಭೆಯನ್ನು ವ್ಯರ್ಥವಾಗಲು ಬಿಡಲ್ಲ.
ನಿನಗೆ ಅವಕಾಶ ಸಿಗುತ್ತೆ. ನನಗೆ ಗೊತ್ತು.
ಆದರೆ ನಮಗೆ ಅವಕಾಶ ಸಿಗದು.
ಸರಿ ಹಾಗಾದರೆ.
ತಗೊಳ್ಳಿ!
ಹೋಗೋಣ!
ಪ್ರೊಫೈಲ್ ವಿಕ್ಟರ್
ನನ್ನನ್ನು ಮೂರು ಪದಗಳಲ್ಲಿ ವರ್ಣಿಸು.
ಈಗಲೇ?
"ಅತಿ ಮಾದಕ ಗಂಡುಕುದುರೆ" ಹೇಗಿದೆ?
ಸರಿಯಾಗಿ ಹೇಳಿದೆ.
ಆದರೆ ನಕಲಿ ನಮ್ರತೆ ಸಾಮಾನ್ಯವಾಗಿ ಜೀವನದಲ್ಲಿ ಯಶಸ್ಸು ತರುತ್ತೆ.
ಏನಾಯಿತು?
ನನ್ನ ಈಗಿನ ಹುಡುಗ ಕಷ್ಟ ಕೊಡುತ್ತಿದ್ದಾನೆ, ಹಾಗಾಗಿ ಬೇರೆ ಹುಡುಕುತ್ತಿದ್ದೇನೆ.
ಆದರೆ ನಿನ್ನ ಜೀವನದ ನಾಟಕಕ್ಕೆ ಹೋಲಿಸಿದರೆ ಇದೇನೂ ಅಲ್ಲ.
ಅಥವಾ ಆಕ್ಸ್ಫರ್ಡ್ ಕೋರ್ಸಿನಲ್ಲಿ ರೂಬಿ ಜೊತೆ ಆಗಿದ್ದು ಮಾಮೂಲಿ ಅನ್ನುತ್ತಿದ್ದೀಯಾ?
ಏನೂ ಆಗಲಿಲ್ಲ.
ಆ ಕೋರ್ಸ್ ಉಪಯೋಗವಿಲ್ಲದ್ದು ಮತ್ತು ನನಗೆ ಮಾಡಲು ಬೇರೆ ಕೆಲಸ ಇತ್ತು.
ಓ, ಹಾಗೋ.
ಏನು?
ಅವಳು ಉರಿವ ಗಾಯಕ್ಕೆ ಉಪ್ಪು ಹಾಕಿದಳು, ತಾನೇ?
ಸರಿ, ನಾನೇನೂ ಕೇಳಲ್ಲ.
ಆದರೂ, ಅವಳು ಹಾಗೆ ನಿಯಂತ್ರಣ ಕಳೆದುಕೊಂಡದ್ದನ್ನು ಎಂದೂ ನೋಡಿಲ್ಲ.
ಕಾಕತಾಳೀಯವೇ?
ರೂಬಿ.
ಎನಿಷ್ಟು ಯೋಚನೆ? ಏನಾಯಿತು, ಚಿನ್ನ?
ಏನೂ ಇಲ್ಲ.
ಚಿಂತಿಸಬೇಡಿ.
ಆದರೆ ನೀನು ಚಿಂತಿಸುತ್ತಿದ್ದೀ.
ಮತ್ತು ನಿನ್ನ ತಂದೆಯಾಗಿ ಚಿಂತೆ ಮಾಡುವುದು ನನ್ನ ಜವಾಬ್ದಾರಿ.
ನೀವು ಯಾರನ್ನಾದರೂ ಅವರು ಕೋಣೆಯನ್ನೇ ಬಿಟ್ಟು ಹೋಗುವಷ್ಟು ನೋಯಿಸಿರುವಿರೇ?
ಖಂಡಿತ.
ನಿನಗೆ ಗೊತ್ತಾ, ರೂಬಿ,
ನನಗೆ ಈಗ ಸುಮಾರು ಐವತ್ತು ವರ್ಷ.
ನಾನು ಸಾಕಷ್ಟು ತಪ್ಪುಗಳನ್ನು ಮಾಡಿದ್ದೇನೆ ಮತ್ತು ಜನರನ್ನು ನೋಯಿಸಿದ್ದೇನೆ.
ಇದು ಅನಿವಾರ್ಯ,
ಆದರೆ ಇದರಿಂದ ನೀನು ಕೆಟ್ಟ ವ್ಯಕ್ತಿ ಆಗಲ್ಲ.
ಆಗಲ್ವಾ?
ಇಲ್ಲ.
ನಿನ್ನ ತಪ್ಪುಗಳಿಂದ ಕಲಿಯುವುದು
ಮತ್ತು ಅವುಗಳ ಹೊಣೆ ಹೊರುವುದು ಮುಖ್ಯ.
ಕೆಲವೊಮ್ಮೆ ಸರಿಯಾದ ಕೆಲಸ ಮಾಡುವುದು ಯಾಕಷ್ಟು ಕಷ್ಟ?
ಎಷ್ಟೆಂದರೂ,
ಇದನ್ನು "ಸರಿಯಾದ ಕೆಲಸ" ಅನ್ನುವುದು,
"ಸುಲಭ ಕೆಲಸ" ಎಂದಲ್ಲವಲ್ಲ.
ನನ್ನ ಬಿಡುವಿನ ವೇಳೆಯ ಬಗ್ಗೆಯೂ ಲೆಕ್ಸಿಂಗ್ಟನ್ ಗೆ ವರದಿ ಮಾಡಲಿರುವೆಯಾ?
ನೀನು ಹೇಳಿದ್ದು ಸರಿ ಎಂದು ಹೇಳಲು ಬಂದೆ.
ನನಗೆ ನಿನ್ನ ಪರಿಚಯವಿಲ್ಲ.
ಆಕ್ಸ್ಫರ್ಡ್ ಕೋರ್ಸ್ನಲ್ಲಿ ನನ್ನ ನಡವಳಿಕೆ ತಪ್ಪಾಗಿತ್ತು.
ನನಗೇನಾಯಿತೋ ಗೊತ್ತಿಲ್ಲ, ಆದರೆ...
ನನ್ನನ್ನು ಕ್ಷಮಿಸು.
ವಿಕ್ಟೋರಿಯನ್ ಪಾರ್ಟಿ ನಿಜಕ್ಕೂ ಉತ್ತಮ ಉಪಾಯ.
ಗೊತ್ತು ನನಗೆ.
ಡ್ರೆಸ್ ತಯಾರಿ ಹೇಗಿದೆ?
ಅಂದುಕೊಂಡಂತೆ ಇಲ್ಲ.
ಏನಾಯಿತು?
ಅದು ಸುಟ್ಟುಹೋಯಿತು.
- ಸುಟ್ಟುಹೋಯಿತಾ? - ಸುಟ್ಟುಹೋಯಿತು.
ಪೋಸ್ಟರ್ ಅಷ್ಟು ಚೆನ್ನಾಗಿ ಬರಲ್ಲ ಅನಿಸುತ್ತೆ, ಆದರೆ, ಹೋಗಲಿ ಬಿಡು.
ಎಲ್ಲಾ ಸಮಯ ಗೆಲ್ಲಲು ಆಗಲ್ಲ.
ಸರಿ, ಹಾಗಾದರೆ.
ಸೋಮವಾರ ಸಿಗೋಣ.
ಮತ್ತು ಲೆಕ್ಸಿಂಗ್ಟನ್ನಿಗೆ ನಾನು "ಹಾಯ್" ಅಂದೆ ಎಂದು ಹೇಳು.
ಹೇ.
ಚಿಂತೆ ಕಡಿಮೆ ಮಾಡಲು ಗಾಲ್ಫ್ ಆಡೋಣ?
ನನಗೆ ಜೊತೆಗಾರ ಬೇಕು, ಆಮೇಲೆ ಒಳ್ಳೆಯ ಊಟಕ್ಕೂ ಹೋಗಬಹುದು.
- ಸರಿ. - ಸರಿ.
ಇನ್ನೊಬ್ಬ ಆಟಗಾರ ಬೇಕೇ?
ಸ್ಕ್ರಾಂಬಲ್ ಆಡುತ್ತಿದ್ದೇವೆ.
ಮುಂದಿನ ಸಲ ನೋಡೋಣ.
ನೀನು ಬರುವೆಯಾ?
ಸುಮ್ಮನೆ ಹೋಗು.
ಅಗೋ, ಬಂದರು.
- ಯಾರು? - ಆಟಕ್ಕೆ ನಮ್ಮ ಜೋಡಿಗಳು.
ಹೆರಾಲ್ಡ್ ಎಲ್ಲಿಂಗ್ಟನ್ ಯುವ ಬ್ಯೂಫೋರ್ಟ್ನಲ್ಲಿ ದೊಡ್ಡ ಮೊತ್ತ ಹೂಡಿಕೆ ಮಾಡಬಹುದು.
ಅವರು ನಮಗೆ ಬೇಕಾಗಿರುವ ಕೊನೆಯ ಹೂಡಿಕೆದಾರರು.
ಎಲೈನ್ ಯಾಕೆ ಬಂದಿದ್ದಾಳೆ?
ಅವಳಿಗೆ ನಿನ್ನಲ್ಲಿರುವ ಆಸಕ್ತಿಯ ಅರ್ಧದಷ್ಟು ನಿನಗೆ ಅವಳಲ್ಲಿದ್ದರೆ,
ನಾವಿಂದು ಒಂದೇ ಕಲ್ಲಲ್ಲಿ 2 ಹಕ್ಕಿ ಹೊಡೆಯಬಹುದು.
ಬ್ಯೂಫೋರ್ಟ್ ಜೂನಿಯರ್ ಸಿಇಒಗೆ ಅವನ ಪಕ್ಕದಲ್ಲಿ ಸರಿಯಾದ ಸಂಗಾತಿ ಬೇಕು.
ನಿನ್ನ ಸ್ನೇಹಿತನ ತಂಗಿ ಅದಕ್ಕೆ ಅತ್ಯಂತ ಸೂಕ್ತ.
ಎಂದಿನಂತೆ ಚೆನ್ನಾಗಿ ಕಾಣುತ್ತಿರುವಿರಿ.
- ಮೋಡಿ ಮಾಡುವ ಮುದುಕ ನೀನು. - ನೋಡಿ ಸಂತಸವಾಯಿತು, ಹೆರಾಲ್ಡ್.
ನನಗೂ.
ಗಾಲ್ಫ್ ಆಡಲು ಉತ್ತಮ ದಿನ, ಅಲ್ಲವೇ?
- ಹಲೋ. - ಹಾಯ್.
- ಎರಡೇ? - ಯಾವಾಗಲೂ ಎರಡು.
ಎಲ್ಲಿಂಗ್ಟನ್ಸ್ ನಂತಹ ಶ್ರೀಮಂತರು, ಹೆಸರಿರುವವರು ಯಾರೂ ಇಲ್ಲ.
ಎಲೈನ್ ಗೆ ನೀನು ತುಂಬಾ ಇಷ್ಟ, ನೀನೇನೂ ಮಾಡಬೇಕಿಲ್ಲ.
ನಾನು ಹೆರಾಲ್ಡ್ನನ್ನು ನೋಡಿಕೊಳ್ಳುತ್ತೇನೆ. ನೀನು ಮಜಾ ಮಾಡು.
ಜೀವನದಲ್ಲಿ ಆಟವನ್ನು ಮುಗಿಸಲು ಎರಡು ದಾರಿಯಿದೆ ಅಂದುಕೊಂಡಿದ್ದೆ.
ಗೆಲುವು ಅಥವಾ ಸೋಲು.
ನಿಮ್ಮ ರಾಜನು ನಿಲ್ಲುತ್ತಾನೆ ಅಥವಾ ಸಾಯುತ್ತಾನೆ.
ಮತ್ತು ಬ್ಯೂಫೋರ್ಟ್ ನಿಂತಿರಲು ಕೊನೆಯವರೆಗೂ ಹೋರಾಡುತ್ತಾನೆ.
ನಾನು ಮೂರನೇ ಆಯ್ಕೆಯನ್ನು ಎಂದಿಗೂ ಪರಿಗಣಿಸಲಿಲ್ಲ.
ಸಮಸಮ ಆಗುವುದು. ನಿರ್ಧರಿಸಲಾಗದಿರುವುದು.
ಬಹುಶಃ ಇದು ಇಬ್ಬರು ರಾಜರೂ ಒಬ್ಬರಿಗೊಬ್ಬರು ತಲೆಬಾಗುವ ಕ್ಷಣ,
ನಿಜವಾದ ಶ್ರೇಷ್ಠತೆಯನ್ನು ತೋರಿಸುತ್ತದೆ.
ಕುಟುಂಬದ ಕಿರಿಯ ಸದಸ್ಯ ಎಲ್ಸನ್, ಈಗ ಕೊಳಕ್ಕೆ ಹೋಗುವ ಧೈರ್ಯ ಮಾಡುತ್ತಾನೆ.
ಬಹಳ ಎಚ್ಚರಿಕೆಯಿಂದ, ತನ್ನ ಸೊಂಡಿಲು ಬಳಸಿ, ಮುಂದಿನ ದಾರಿ ಹುಡುಕುತ್ತಾನೆ.
ಅವನಿಗೆ ಕಾಣದಂತೆ ಅವನ ತಾಯಿ ಗಮನಿಸುತ್ತಿರುತ್ತಾಳೆ.
ಮರುಭೂಮಿ ಆನೆಗಳು ದಿನಕ್ಕೆ 200 ಲೀಟರ್ ವರೆಗೆ ನೀರು ಕುಡಿಯಬಹುದು.
ವಯಸ್ಕ ಆನೆಯ ಸೊಂಡಿಲಲ್ಲಿ ಎಂಟು ಲೀಟರ್ ವರೆಗೆ ಹಿಡಿಯುತ್ತದೆ.
ಆದರೆ, ಬರಗಾಲ...
ಏನು?
ಒಂದಕ್ಕೆ ಹೋಗಬೇಕು.
...ಈ ಬೂದು ದೈತ್ಯರು ಕಠಿಣ ಪರಿಸ್ಥಿತಿಗಳಲ್ಲಿ ದಿನಕ್ಕೆ 70 ಕಿಲೋಮೀಟರುಗಳಿಗಿಂತ
ಹೆಚ್ಚು ಕ್ರಮಿಸಬೇಕು.
ಆರ್ಕೈವ್ಗೆ ಪ್ರವೇಶವನ್ನು ಏರ್ಪಡಿಸಿದೆ. ನಾವು ಲಂಡನ್ನಲ್ಲಿ ಡ್ರೆಸ್ ಗಳನ್ನು ನೋಡಬಹುದು. ಜೆ.
ನಿಜವಾಗಿಯೂ? ಇಲ್ಲಾ, ಅಲ್ಲೂ ನನ್ನ ಮೇಲೆ ಬಟ್ಟೆ ಬಿಚ್ಚಿ ಕುಣಿಯುವವರು ದಾಳಿ ಮಾಡುವರಾ? ಆರ್.
ಕಾದು ನೋಡು. ಜೆ.ಬಿ.
ನಾವು ಲಂಡನ್ನಿಗೆ ಹೇಗೆ ಹೋಗುವುದು? ಆರ್.ಬಿ
ನನ್ನ ಡ್ರೈವರ್ ನಿನ್ನನ್ನು ಕರೆತರುತ್ತಾನೆ. ಜೆ.ಎಂ.ಬಿ.
ನಿನಗೆ 18 ಆಗಿದೆಯಲ್ಲವೇ? ಚಾಲಕ ಪರವಾನಗಿ ಪಡೆಯಲು ಸಮಯವಿರಲಿಲ್ಲವೇ?
ಅಂದ ಹಾಗೆ, ಎಷ್ಟು ಮೊದಲಕ್ಷರಗಳು ನಿನ್ನ ಹೆಸರಲ್ಲಿ? ಆರ್.ಜೆ.ಬಿ.
ನಿನಗಿರುವುಷ್ಟೇ ಇದೆ. ಜೆ.ಎಂ.ಬಿ.
ಯಾವಾಗ ಹೊರಡುವುದು?
ಈಗಲೇ ಹೊರಡೋಣ?
ಉಪ ಶೀರ್ಷಿಕೆ ಅನುವಾದ: ಸ್ಮಿತಾ ಪಿ. ಜಿ.
ಸೃಜನಶೀಲ ಮೇಲ್ವಿಚಾರಕರು ವಿವೇಕ್